**שחף שבתאי** (נולד ב-8 ביוני 1975) הוא שף ישראלי.
שחף שבתאי,המכונה השף שלא מפסיק לצעוק בפופ אנד פופ

ביוגרפיה
--------

שחף שבתאי גדל בקיבוץ עמיעד. עם גיוסו לצה"ל התנדב לשייטת 13. שבתאי השלים את הכשרת מסלול הלוחם בקומנדו הימי ולקח חלק בפעילות המבצעית. בשנת 1998, בתום שירותו הצבאי בן ה-4.5 שנים, נסע לפריז ולמד בבית הספר לבישול "פרונדי". עם סיום הלימודים נסע לשנת התמחות בניו יורק, ובערבים למד אפייה ב"בולה בייקרי". אחר-כך נסע לעבוד באבטחה באחוזתה של לילי ספרא בריביירה הצרפתית, שם התיידד עם השף ולמד ממנו יסודות בישול נוספים.

בשלב הבא נסע לתאילנד ביחד עם זוג נשוי שלמד אתו בפריז ופתחו בבנגקוק בית-ספר לבישול, שבתאי טייל בתאילנד ולמד את המטבח התאילנדי. בעת היותו בתאילנד הכיר את אנדי טאן, שף מסעדת "Vak Zuid" (פירוש השם הוא "היציע הדרומי" שכן המסעדה ממוקמת באצטדיון האולימפי של אמסטרדם)באמסטרדם, מסעדת פיוז'ן צרפתית-אינדונזית, טס להולנד ונהיה הסגן שלו בשנים 2002 עד 2005. כשבעל המסעדה, ג'ורג' דפררי, רצה לפתוח סניף שלה במומביי בהודו בשם Zenzi, נסע לשם שבתאי והקים את הסניף, אותה פתח גם במקסיקו. במומביי פגש את בת-זוגו הבריטית אמה, שעסקה בהקמת רשת האופנה הבריטית "נקסט" באסיה, לה נישא ולהם ילדה. ב-2005 שב לישראל וכיהן כשף מסעדת "איסט". ב-2006 פתח ביחד עם אנשי העסקים שוקי לרר וזהר אריאלי ובהשתתפות רשת "ספגטים" את מסעדת "מינה טומיי" בלונדון מיניסטורס בתל אביב וכעבור שנה פתחו סניף שלה בהרצליה. בשלהי 2008 שתי המסעדות נקלעו לקשיים כלכליים ונסגרו.

שחף שבתאי עבד כשף-יועץ עבור חברת Qli, שבבעלותה בתי מלון ובתי קזינו ברחבי העולם, במסגרת זאת הוא מקים מסעדות במקומות שונים עבור הרשת. בכל המסעדות הוא בונה את התפריט, מלמד את הטבחים ונשאר יועץ המסעדה. המסעדות השונות הן עירוב של מטבחים אסיאתיים, עם דגש עם וייטנאם, אינדונזיה וסינגפור וטכניקות צרפתיות. ב-2008 הקים את מסעדת Sa Sa zu בפראג, מסעדה שהופכת לבר בלילה ושוכנת במרכז בידור גדול, "סה סה זו". שבתאי הקים שלוש מסעדות במלון Beograd בבלגרד. ב-2010 הקים סניף של מסעדת "סה סה זו" במלון הבוטיק "שושנים" ברודוס.

כמו כן, הקים לחברת QLI מסעדה אסיאתית בשם BAGO בקמבודיה. ועשה פרויקט הקמה במיניאמר.

שחף זכה בשנת 2012- 2013 בשף השנה בצ'כיה. המעדה שלו זכתה כמסעדת השנה שלוש פעמים בצ'כיה. שחף הוציא ספר בישול מצליח בשנת 2012 OSM CHUTI ASIE שהיה מועמד לקטגוריית ספר הבישול האסיאתי באירופה והגיע לשלב חמשת המועמדים הסופיים.

נכתב על שחף פרק בספר HVEZDY KUCHYNE על עשרת השפים הטובים בצ'כיה.

משנת 2009 - 2015 שחף זכה כל שנה ב"ביב גורמאן" BIB GOURMAND של מדריך מישלן האדום

בשנת 2014 השתתף בפרויקט DOOR 19 במוסקבה שבו השתתפו חמישים השפים הטובים בעולם שנבחרו על ידי SAN PELLEGRINO

בשנת 2015 שחף יצא מהשותפות ב SASAZU והצטרף לפרויקט קולינרי בניו יורק.

בשנת 2016 מוביל קולינרית ומיתוגית את פרויקט "ניטן תאי" בתל אביב.

בין השנים 2018 - 2022 היה שף חברת התעופה ״אל על״.

בשנת 2019 שחף מוביל את הפרויקט של קבוצת חג'ג' בפתיחת המתחם הקולינרי בעיצובו של Armani. שם המקום Pop & Pope

בשנת 2022 השתתף בתוכנית הטלוויזיה של רשת 13, שף מתחלף.

בשנת 2022 בזמן הקורונה עבד על פתיחת מסעדת Umayya שהחלה לפעול ביוני 2022 בקזבלנקה.

קישורים חיצוניים
----------------

* שחף שבתאי, ברשת החברתית אינסטגרם
* אתר מסעדת "ניטן תאי"
* אתר מסעדות "סה סה זו"
* אתר מסעדת "זנזי" במומביי, הודו
* סימה אלה, הוא עוד ישוב, באתר ynet, 16 במרץ 2003
* שירי כץ, עכבר העיר אונליין, כוכב שבתאי, באתר הארץ, 27 ביוני 2006
* שפים מדברים: שחף שבתאי, באתר ynet, 18 בספטמבר 2007
* מיכל פלטי, יותר תאילנדי מתאילנדי(הקישור אינו פעיל), באתר הארץ, 3 בפברואר 2008
* גלי וולוצקי, השף היועץ, באתר כלכליסט, 17 בפברואר 2009
* הילה אלפרט, שבתאילנד, באתר ישראל היום, 22 בספטמבר 2016
* רועי ירושלמי, ‏פתיתים ושניצל בתיירים, סביח ושקית קוקי פרגית בביזנס - השף של אל על פותח שולחן, באתר גלובס, 16 במרץ 2019
* Pop&Pope
* מסעדת יוקרה חדשה לשף שחף

הערות שוליים
------------

1. ↑  רון לוין. צילום: אלי דסה, קומנדו מוקפץ, באתר nrg‏, 15 ביוני 2007.
2. ↑  סימה אלה, הוא עוד ישוב, באתר ynet, 16 במרץ 2003.
3. ↑  שירי כץ, עכבר העיר אונליין, כוכב שבתאי, באתר הארץ, 27 ביוני 2006.